CELEX: 62008TN0378
Language: mt
Date: 2008-09-10 00:00:00
Title: Kawża T-378/08: Rikors ippreżentat fl- 10 ta' Settembru 2008 — Il-Portugall vs Il-Kummisjoni

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/51
            
         Rikors ippreżentat fl-10 ta' Settembru 2008 — Il-Portugall vs Il-Kummisjoni
   (Kawża T-378/08)
   (2008/C 285/91)
   Lingwa tal-kawża: Il-Portugiż
   Partijiet
   
      Rikorrenti: Ir-Repubblika Portugiża (rappreżentant: L. Inez Fernandes u J. de Oliveira, aġenti)
   
      Konvenuta: Il-Kummisjoni tal-Komunitajiet Ewropej
   Talbiet tar-rikorrenti
   
               —
            
            
               prinċipalment, tannulla l-att ta' talba għal ħlas tad-Direttur Ġenerali tad-DĠ Suq Intern u Servizzi, permezz tal-ittra MARKT/C2/PMS/bmg D(2008) 13692, tal-15 ta' Lulju 2008, intitolata “talba għall-ħlas tal-multa obbligatorja dovuta mir-Repubblika Portugiża bis-saħħa tas-sentenza C-70/06, Il-Kummissjoni vs Ir-Repubblika Portugiża”;
            
         
               —
            
            
               sussidjarjament, tannulla l-istess att, fil-parti fejn l-effetti tagħha jmorru lil hinn mid-29 ta' Jannar 2008;
            
         
               —
            
            
               tikkundanna lill-Kummisjoni Ewropea għall-ispejjeż jew, fil-każ fejn il-Qorti tal-Prim'Istanza tnaqqas l-ammont tal-multa, tikkundanna lil kull parti għall-ispejjeż tagħhom stess.
            
         Motivi u argumenti prinċipali
   Ir-Repubblika Portugiża tallega li hija implementat f'kollox is-sentenzi tal-Qorti tal-Ġustizzja permezz tal-Liġi 67/2007, li ħassret espliċitament id-Digriet Liġi Nru 48051.
   Ir-Repubblika Portugiża tallega wkoll li d-Direttur Ġenerali tad-DĠ Suq Intern u Servizzi ma kellux kompetenza jadotta l-att ikkontestat, li ma żgurax id-drittijiet tad-difiża tar-Repubblika Portugiża, li kien nieqes mill-fondatezza u li ġie adottat bi ksur ta' rekwiżiti proċedurali essenzjali.